SINTEZA

divergenţelor discutate în şedinţa consultativă privind elucidarea divergenţelor de reglementare în domeniul securităţii industriale pe marginea

proiectului Hotărîrii Guvernului „Cu privire la aprobarea proiectului de lege pentru modificarea şi completarea unor acte legislative”

|  |  |  |  |  |  |
| --- | --- | --- | --- | --- | --- |
| **Nr. d/o** | **Instituţia** | **Articolul** | **Obiecţii şi propuneri** | **Rezultatul precăutării** | **Menţiuni** |
| **1.** | **2.** | **3.** | **4.** | **5.** | **6.** |
| 1. | Ministerul Mediului  (03-07/1459 din 22.08.2012) |  | Fără obiecții şi propuneri |  |  |
| 2. | Ministerul Mediului  (05-07/2320 din 24.12.2013) |  | **1.**În temeiul articolului 16, litera a) din Legea nr. 1515-XII din 16.06.1993 privind protecţia mediului înconjurător şi articolului 6, alineatul (2), litera c) din Legea nr. 851-XII1 din 29.05.1996 privind expertiza ecologică şi evaluarea impactului asupra mediului înconjurător, variantele definitive ale proiectelor de acte legislative şi normative, elaborate în conformitate cu prevederile actelor legislative şi normative în vigoare şi avizate de ministere şi alte instituţii interesate, sînt supuse în mod obligatoriu **Expertizei ecologice de stat** (EES) şi se prezintă la EES în ansamblu cu nota de fundamentare şi avizele respective ale ministerelor, organelor de control şi supraveghere de stat şi altor instituţii interesate.  **3.**În conformitate cu articolul 22 alin. (1) şi (7) al Legii nr.780-XV din 27.12.2001 privind actele legislative, pentru evaluarea proiectului de act legislativ, se efectuează expertiză ecologică, care are menirea de a contribui la:  a) coordonarea proiectului cu legislaţia ecologică în vigoare şi cu reglementările în materia respectivă ale legislaţiei comunitare;  b) asigurarea ocrotirii sănătăţii omului şi protecţia mediului înconjurător;  c) prognozarea consecinţelor ecologice.  Concomitent considerăm, că în lipsa argumentărilor concrete privind modificările propuse, inclusiv şi în vederea corespunderii acestora abordărilor şi prevederilor cadrului legal european, examinarea şi eliberarea avizului respectiv este imposibilă. | Se acceptă | A fost transmis demersul Ministerului Economiei nr.08/2-32 din 03.01.2014, cu anexarea setului necesar și demersul nr.08/2-1885 din 31.03.2014. |
| 3. | Ministerul Mediului  (05-07/260 din 18.02.2014) | Obiecții generale | Ministerul Mediului, în temeiul articolului 16 lit.a) şi art.23 alin.1, litera a) din Legea nr.1515-XII din 16.06.1993 privind protecţia mediului înconjurător, art.6 alin.2, lit.c) din Legea nr.851-XIIL din 29.05.1996 privind expertiza ecologică şi evaluarea impactului asupra mediului înconjurător şi art.22 alin. (1) şi (7) din Legea nr.780-XVdin 27.12.2001 privind actele legislative, a efectuat expertiza ecologică de stat a proiectului Hotărîrii Guvernului cu privire la aprobarea proiectului de lege pentru modificarea şi completarea unor acte legislative, elaborat şi prezentat de către Ministerul Economiei.  **Urmare examinării proiectului s-a constatat următoarele:**  **1.Referitor la scopul şi obiectul proiectului legii examinat:**Sunt identificate neconcordanţele şi depăşirile în vederea obiectului şi scopului proiectului legii prezentat spre expertizare, ceea ce reies din diferenţa dintre scopurile menţionate în nota informativă şi preambul la proiectul Hotărîrii, lipsa prevederilor în art. 27 lit. c) al Legii nr.142 din 02.07.2010 cu privire la eficienţa energetică ce ţin de aducerea legislaţiei în vigoare în concordanţă cu prevederile acestei legi, precum şi din faptul, că în majoritatea sa proiectul legii examinat prezintă completarea Legii nr.116 din 18.05.2012 cu noile prevederi. | Se acceptă parţial | Modificările şi completările la setul legilor sînt formulate pe marginea redacţională a actului legislativ.  Modificările şi completările nu vor influenţa asupra modificărilor din punct de vedere a tehnicii legislative şi asupra amendamentelor propuse la Legea nr.592-XIII din 26.09.1995, Legea nr.1236–XIII din 03.07.1997, Legea nr.1525-XIII din 19.02.1998, Legea nr.461-XV din 30.07.2001, Codul contravenţional nr.218-XVI din 24.10.2008, Codul subsolului nr.3-XVI din 02.02.2009 şi în anexa la Legea nr.160 din 22.07.2011. Totodată conform art.11 alin.(1) lit.g) al Legii nr.98 din  04.05.2012 privind administraţia publică centrală de specialitate “*decide asupra iniţierii şi prezintă Guvernului spre examinare proiecte de acte legislative şi normative ce ţin de domeniile de activitate încredinţate ministerului”.*  Cu referire la art.34-36 din Legea nr.780-XV  din  27.12.2001 privind actele legislative, legea nu interzice promovarea într-un act legislativ unic a prevederilor de modificare a unor acte legislative întru aducerea acestora la prevederile unei alte legi, care împreună reglementează un domeniu concret (domeniul securităţii industriale) şi promovarea în complex a amendamentelor la legea care a servit temei de modificare a legislaţiei subsecvente, mai ales în cazul în care acelea amendamente care au fost propuse la Legea nr.116 din 18.05.2012, nu se răsfrînge asupra cadrului legal care a fost menţionat mai sus. Conform art.34-36 al Legii nr.780-XV  din  27.12.2001 prevede că indicarea unui temei legal nu este obligatoriu. |
| 4. |  | Obiecții generale | **2.Referitor la ajustarea proiectului examinat cu cadrul european şi tratatele internaţionale la care Republica Moldova este parte: î**n urma examinării aspectului de armonizare a legii cu cadrul european, s-a constatat, că cît Legea nr.116 din 18.05.2012 nu conţine clauza de armonizare cu *acquis*-ul comunitar în preambul acestei legi, atîtşi documentele ce ţin de proiectul examinat, prevăzut pentru aducerea în concordanţă legislaţiei în vigoare cu legea menţionată sus, nu conţin argumentările respective sau referinţele la ajustarea prevederilor propuse cu cadrul legislativ european, precum şi tratatele internaţionale la care Republica Moldova este parte. În aspectul terminologic cîtLegea nr. 116 din 18.05.2012, atît şi proiectul examinat nu respectă terminologia *acquis*-ului comunitar, ceea ce confirmă neajustarea acestora cu cadrul comunitar. În calitate drept exemplu de neajustare cu cadrul european şi internaţional în vederea aspectului terminologic, menţionăm, că cadrul comunitar şi tratatele internaţionale, la care Republica Moldova este parte, nu folosesc termenii „avarie”, „catastrofe” etc. Legislaţia europeană şi, respectiv, tratatele internaţionale folosesc termenii „accidente industriale”, „accidente industriale majore” şi nu termenul „avarie” care este aplicabil numai în variantei ruse.  Mai mult decîtatît, în urma examinării proiectului legii în ansamblu cu Legea nr. 116 din 18.05.2012, s-a constatat, că acestea, nefiind aliniate la abordările, prevederile şi standardele europene, se bazează pe standardele vechi sovietice, precum şi pe unele prevederi ale legislaţiei Federaţiei Ruse, ceea ce provoacă necorelarea atît cu cadrul naţional existent deja armonizat cu cadrul *acquis*-ul comunitar, precum şi va cauza confuzii pentru substituirea cadrului existent bazat pe standardele vechi sovietice, prin stabilirea noilor abordări alineate la standardele europene.  În urma celor expuse mai sus constatăm, că prin acest cadru legal Ministerul Economiei preia abordările şi standardele utilizate de către „Rostehnadzor”, prezentîndu-le drept abordările europene. | Nu se acceptă | Este de menţionat faptul că, Legea nr.116 din 18.05.2012 nu este armonizată cu Directiva 96/82/CE privind controlul asupra riscului de accidente majore care implică substanțe periculoase. Cu scopul excluderii golului normativ existent, urmează a fi elaborată Legea privind controlul asupra riscului de accidente majore care implică substanțe periculoase, prevăzută de pct. 55 al Hotărîrii Guvernului nr. 28 din 22.01.2014 cu privire la aprobarea Planului naţional de armonizare a legislaţiei pentru anul 2014 care va transpune această directivă. Responsabili de promovarea acestui proiect sunt Ministerul Economiei Ministerul Afacerilor Interne Ministerul MediuluiTotodată, o atenţie deosebită o prezintă faptul că Directiva 96/82/CE se aplică entităților în cadrul cărora există substanțe periculoase în cantități egale sau mai mari decât cantitățile menționate în anexa I, părțile 1 și 2, coloana 2, cu excepția articolelor 9, 11 şi 13 care se aplică oricărei entități în cadrul căreia există substanţe periculoase în cantităţi egale sau mai mari decât cantităţile menționate în anexa I, părţile 1 şi 2, coloana 3. Totodată, Directiva 96/82/CE nu se aplică:  (a) entităților militare, instalațiilor sau suprafețelor de depozitare;  (b) pericolelor produse de radiații ionizante;  (c) transportului de substanțe periculoase şi depozitării intermediare temporare pe şosea, cale ferată, căi de navigație interne, căi maritime sau calea aerului, în afara entităților reglementate de directivă, inclusiv încărcarea, descărcarea și transportul la sau de la alte mijloace de transport pe docuri, pontoane sau stații de triaj;  (d) transportului de substanţe periculoase prin conducte, inclusiv stații de pompare, în afara entităților care intră sub incidența directivei;  (e) activităților din ramurile industriei extractive care se ocupă cu explorarea și exploatarea minereurilor din mine şi cariere sau prin forare;  (f) rampelor de gunoi.  Reieşind din cele expuse mai sus, se vede clar că prevederile Directivei 96/82/CE nu reglementează toate activitățile, la efectuarea cărora se utilizează substanțe periculoase, astfel, în prezent, desfășurarea acestor activități are loc în conformitate cu Legea nr. 116 din 18.05.2012 privind securitatea industrial a obiectelor industriale periculoase Proiectul de Lege reglementează funcţionarea obiectelor industriale periculoase cu scopul prevenirii avariilor la obiectele industriale periculoase şi în vederea localizării şi lichidării efectelor produse de avariile industriale şi catastrofelor cu caracter tehnogen, precum şi de protecţie a populaţiei şi a mediului înconjurător. Directiva, însi fixează un obiectiv mai concis şi anume de prevenire accidentelor majore care implică substanţe periculoase. Totodată, ţinem să menţionăm că obiectul de reglementare al Legii nr.116 din 18.05.2012 este mai larg decît cel al actului UE, incluzînd pe lîngă prevenirea accidentelor ce implică substanţe periculoase şi alte avarii cu efect distrugător asupra construcţiilor şi instalaţiilor tehnice ale obiectului industrial periculos (anume instalaţiile ce funcţionează sub o presiune de peste 0,07 megapascal sau la o temperatură de încălzire a apei ce depăşeşte 115 grade Celsius). Directiva utilizează termenul generic de ,,accident major" pentru a face referire la toate situaţiile ce aduc pericole grave asupra sănătăţii umane sau asupra mediului şi care implică substanţe periculoase. In acces context, reieşind din considerentul că Legea nr.116 din 18.05.2012 îşi propune reglementarea prevenirii atît a accidentelor care implică şi care nu implică substanţe periculoase, este oportună includerea noţiunii de „accident" în în lege şi atribuirea noţiunii „avarie", „catastrofe cu caracter tehnogen", ca varietăţi ale noţiunii de „accident". |
| 5. |  | Obiecții generale | **3. Referitor la coordonarea proiectului cu legislaţia în vigoare**:Atît Legea nr. 116 din 18.05.2012, cît şi proiectul de lege examinat nu sunt corelate cu cadrul legislativ existent, sistemele de reglementare, supraveghere şi control deja existente, misiunile şi atribuţiile altor autorităţi administrative centrale, provocînd confuzii juridice în sistemul legislativ şi instituţional, creând conflicte de interese şi dublînd atribuţiile şi responsabilităţile altor ministere şi instituţii ce ţin de reglementarea, supravegherea, control şi sancţionarea, şi care în final va afecta activitatea de întreprinzător şi majorarea cheltuielilor din bugetul de stat. Mai mult decîtatît, în urma examinării proiectului legii în ansamblu cu Legea sus menţionată, precum şi cadrul legal ce ţin de responsabilitatea Ministerului Economiei, este evidentă, că, infiinţînd un şir de instituţii în subordinea Ministerului Economiei, nu se asigură abordarea clară şi juridic argumentată a atribuţiilor şi responsabilităţilor acestora. Aceste constatări se confirmă şi prin obiecţiile şi propunerile, incluse în avizele eliberate de alte ministere şi instituţii.  În contextul celor expuse sus în pct.1-3, Ministerul Mediului îşi retrage avizul precedent, eliberat prin scrisoarea nr. 03-07/1459 din 22.08.2012, şi nu susţine proiectul examinat,considerînd, că acest proiect în ansamblu cu Legea nr. 116 din 18.05.2012 trebuie să fie revizuit în vederea alinierii la abordările, prevederile, standardele şi terminologiile europene şi internaţionale, precum şi în vederea lichidării dublărilor care afectează cadrul naţional în vigoare. | Nu se acceptă | Nu este clară cauza propunerii înaintate.  În conformitate cu prevederile art. 7, alin. (2) al Legii nr. 116 din 18.05.2012 privind securitatea industrială a obiectelor industriale periculoase: Controlul şi supravegherea tehnică de stat în domeniul securităţii industriale se efectuează de către Inspectoratul Principal de Stat pentru Supravegherea Tehnică a Obiectelor Industriale Periculoase, care este autoritatea publică de specialitate abilitată cu funcţii speciale de control şi supraveghere tehnică de stat a obiectelor industriale periculoase. Totodată, prin Hotărîrea Guvernului nr.765 din 24.06.2008 cu privire la Inspectoratul Principal de Stat pentru Supravegherea Tehnică a Obiectelor Industriale Periculoase.  Este de menționat faptul că în conformitate cu prevederile art.1, alin. (2) al Legii nr. 116 din 18.05.2012, privind securitatea industrială este un domeniu reglementat care include toate activităţile desfăşurate la obiectele industriale periculoase: pregătirea personalului, expertiza, verificarea tehnică, diagnosticarea tehnică, controlul nedistructiv, controlul şi supravegherea tehnică de stat, proiectarea, construcţia-montarea, exploatarea, deservirea tehnică, reglarea şi punerea în funcţiune, fabricarea, utilizarea, reconstrucţia, reutilarea tehnică, conservarea sau lichidarea unui obiect industrial periculos. De asemenea, este de menționat faptul că conform art.1, alin. (1) al Legii nr. 116 din 18.05.2012, legea respectivă stabileşte bazele juridice, economice şi sociale pentru asigurarea funcţionării obiectelor industriale periculoase în condiţii de securitate şi fiabilitate şi are scopul de prevenire a avariilor la obiectele industriale periculoase, de asigurare a pregătirii agenţilor economici care desfăşoară activităţi la aceste obiecte în vederea localizării şi lichidării efectelor produse de avariile industriale şi de catastrofele cu caracter tehnogen, precum şi de protecţie a populaţiei şi a mediului înconjurător.  O atenție deosebită, o prezintă faptul că prevederile Legii nr.1515-XII din 16.06.1993 privind protecția mediului înconjurător şi Legii nr.851-XIII din 29.05.1996 nu se regăsesc în Legea nr.116 din 18.05.2012 şi nici într-un mod nu afectează activitatea instituțiilor publice din domeniu şi nu le dublează activitatea.  Conform prevederilor art.2 al Legii Serviciului Protecţiei Civile şi Situaţiilor Excepţionale, nr.93-XVI din 05.04.2007 sarcini în domeniul protecţiei populaţiei, teritoriului, mediului înconjurător şi proprietăţii în caz de pericol sau declanşare a situațiilor excepţionale o are şi Serviciul Protecției Civile și Situațiilor Excepționale.  Totodată, în ceea ce privește nesusținerea proiectului HG, Vă atragem atenţia la faptul că toate argumentele expuse mai sus nu fac parte din principiile de bază ale protecţiei mediului, stipulate în art.3 al Legii nr.1515-XII din 16.06.1993, pe care ar trebui să se bazeze expertiza ecologică şi principiile de bază ale expertizei ecologice, stipulate în art. 5 al Legii nr.851-XIII din 29.05.1996. |
| 6. |  | La proiectul de hotărîre | **4.**Cuvîntul „*periculoasep*” de substituit prin cuvîntul „*periculoase*”. | Se acceptă | Au fost efectuate modificările în proiectul HG |
| 7. |  | La proiectul legii:  Art. II  Legea nr.1236–XIII din 03 iulie 1997 cu privire la regimul produselor şi substanţelor nocive | **5. 1)** Art.II în redacţie propusă nu este oportună, ţinînd cont de faptul, că Legea nr. 1236–XIII din 03 iulie 1997, fiind destinat pentru reglementarea produselor şi substanţelor nocive, nu conţine prevederile de reglementare a securităţii industriale, iar securitatea industrială se reglementează prin legea specială.  Din aceste considerente, art. II necesită a fi expus în următoarea redacţie: „*La articolul 4 din Legea nr.1236–XIII din 03 iulie 1997 cu privire la regimul produselor şi substanţelor nocive (Monitorul Oficial al Republicii Moldova, 1997, nr.67-68, art.557), cu modificările şi completările ulterioare, alineatul (5) se exclude*”. | Se acceptă | Au fost efectuate modificările în proiectul legii |
| 8. |  | Art. III Legea nr.1525-XIII din 19 februarie 1998 cu privire la energetică | **5. 2)** Pct.1 necesită a fi expus în următoare redacţie „La articolul 6 alineatul (6) sintagma „*cu privire la ecologie*” se înlocuieşte cu sintagma „*de protecţie a mediului, resurselor naturale şi securitate industrială*” | Se acceptă | Au fost efectuate modificările conform propunerii |
| **5. 2)** Pct.2 trebuie să fie exclus, deoarece se consideră neargumentat, va afecta exercitarea funcţiilor instituţiilor existente de reglementare, monitorizare, supraveghere şi control şi nu va contribui la asigurarea abordării coordonate pentru supravegherea energetică de stat a complexului energetic unic. Menţionăm, de asemenea, că acest punct nu este susţinut de ANRE. | Se acceptă | Pct.2 a fost exclus |
| 9. |  | Art. IV Legea nr.461-XV din 30 iulie 2001 privind piaţa produselor petroliere | **5. 3)**La pct*.3:* La prima propoziţie a alin.(3) din art.5 sintagma „*documentelor normativ-tehnice obligatorii stabilite prin legi*” de substituit prin sintagma „*prevederilor actelor legislative şi normative şi tratatelor internaţionale de mediu la care Republica Moldova este parte*”. | Se acceptă parţial | Se accepta parţial introducînd doar „prevederile actelor legislative şi normative internaţionale la care Republica Moldova este parte”.  De exclus „*de mediu”,* deoarece legislaţia în vigoare ia în consideraţie toate tratatele internaţionale la care RM e parte, nu doar cele de mediu. |
| **5. 3)** Considerăm, de asemenea, că Articolul IV necesită a fi completat cu unele alineate noi:  *„Articolul 1 se completează cu alineatul (3) cu următorul cuprins:*  *„(3) Prevederile prezentei legi se aplică fără a aduce atingere prevederilor legislaţiei în domeniul resurselor naturale, protecţiei mediului înconjurător, securităţii şi sănătăţii în muncă*”. | Nu se acceptă | Propunerea nu este relevantă, deoarece propunerile înaintate de Ministerul Economiei la Legea nr. 461-XV din 30 iulie 2001 privind piaţa produselor petroliere, prevede excluderea autorizaţiilor tehnice pentru exploatarea depozitelor şi staţiilor de alimentare cu produse petroliere şi gaze lichefiate şi taxa pentru eliberarea autorizaţiilor tehnice. |
| **5. 3)** „*La art. 20 alin. (2) sintagma* „*regulile privind depozitarea şi comercializarea cu ridicata,aprobate prin lege*” se substituie cu sintagma „*legislaţia în vigoare şi cu Regulamentul cu privire la depozitarea şi comercializarea cu ridicata, prin sistem automatizat, a produselor petroliere identificate, aprobat de Guvern*”. | Se acceptă | A fost completat conform propunerii |
| **5. 3)** Concomitent considerăm, că Ministerului Economiei trebuie de examinat posibilitatea revizuirii acestei legi în vederea includerii cerinţelor privind fabricarea produselor petroliere, ţinînd cont de faptul, că în Republica Moldova există agenţii economici care produc/prelucrează produse petroliere, precum şi în vederea posibilelor produceri şi/sau prelucrări. | Nu se acceptă | Revizuirea acestei legi în vederea includerii cerinţelor privind fabricarea produselor petroliere, ţinînd cont de faptul, că în Republica Moldova există agenţii economici care produc/prelucrează produse petroliere, precum şi în vederea posibilelor produceri şi/sau prelucrări, nu poate fi acceptată pe motivul că scopul prezentului proiect este de a introduce modificările necesare care vizează activităţile în domeniul obiectelor industrial periculoase şi nu aspecte ce ţin de fabricarea/prelucrarea produselor petroliere. |
| 10. |  | Art.VI Codul subsolului al Republicii Moldova nr.3-XVI din 02 februarie 2009 | **5. 4)**În pct. 5 cuvîntul „controlul” de substituit cu cuvîntul „controlului”. | Se acceptă | Au fost efectuate modificările în proiectul HG |
| **5. 4)** În pct. 6, ultimul alineat cuvîntul „controlul” de substituit cu cuvîntul „controlului”. | Se acceptă | Au fost efectuate modificările în proiectul HG |
| 11. |  | Art.VIII Legea nr.116 din 18 mai 2012 privind securitatea industrială a obiectelor industriale periculoase | **5. 5)** Se propune de completat art.1 cu unele aliniate noi, şi anume:  „*(3) Prevederile prezentei legi se aplică fără a aduce atingere prevederilor legislaţiei în domeniul resurselor naturale, protecţiei mediului înconjurător, securităţii şi sănătăţii în muncă*”.  „(*4) Prezenta lege nu se aplică activităţilor ce se reglementează prin legislaţia specială:*  *a) depozitelor de deşeuri, inclusiv depozitării subterane a deşeurilor;*  *b) amplasamentelor, instalaţiilor sau suprafeţelor de depozitare militare;*  *c) transportului de substanţe periculoase şi depozitării intermediare temporare direct legate de transportul respectiv de mărfuri periculoase pe calea aerului, maritim, rutier, feroviar, poştă sau pe căi navigabile interioare*;  *d) exportului şi importului de produse chimice periculoase*;  *e) clasificării, etichetării, ambalării substanţelor şi amestecurilor, autorizării, înregistrării, evaluării şi restricţionării acestora pentru plasare piaţă*”. | Nu se acceptă | Propunerea înaintată prin alineatul (3) nu este relevantă şi nu poate fi luată în consideraţie, deoarece propunerile înaintate de Ministerul Economiei la Legeanr.116 din 18 mai 2012 privind securitatea industrială a obiectelor industriale periculoasenu includ prevederi care ar schimbă domeniul de aplicare a legii prenotate.  Propunerea înaintată prin alineatul (4) de asemenea nu este relevantă şi nu poate fi luată în consideraţie deoarece normele propuse de completare sunt preluate din Directiva SEVESO II care urmează a fi transpusă conform Planului Naţional de armonizare a legislaţiei pentru anul 2014, aprobat prin Hotărîrea Guvernului nr.28 din 22.01.2014. Urmare promovării acestui proiect se va analiza necesitatea ajustării cadrului legislativ în vigoare cu normele proiectului care va transpune această directivă. |
|  |  |  | **6.** Proiectul Legii necesită a fi completat cu un articol nou, şi anume: „*Articolul IX****.****– Anexa la Legea  nr. 131 din 8 iunie 2012 privind controlul de stat asupra activităţii de întreprinzător (Monitorul Oficial al Republicii Moldova, 2012, nr. 181–184, art. 595), cu modificările ulterioare, se modifică după cum urmează:la poziţia 32, în coloana 4, se exclud punctele 1 şi 2.*”. Această propunere reiese din considerentele, că punctele 1 şi 2 din anexa menţionată sus:  - dublează pe deplin responsabilităţile Ministerului Afacerilor Interne, stabilite prin cadrul legislativ-normativ în vigoare, inclusiv expuse în poziţia 29 din anexa sus menţionată;  - afectează misiunea, funcţiile, atribuţiile şi responsabilităţile Ministerului Mediului şi subdiviziunilor subordonate acestuia, stabilite prin cadrul legislativ-normativ în vigoare. Protecţia mediului ţine cont de competenţa Ministerului Mediului, precum şi competenţele respective nu au fost delegate subdiviziunilor Ministerului Economiei;  - sînt expuse nepotrivit din punct de vedere terminologic utilizat în cadrul european şi internaţional. | Nu se acceptă | Nu este relevant proiectului care se promovează şi nu reiese din atribuțiile şi principiile de bază ale expertizei ecologice, prevăzute de Legea nr.1515-XII din 16.06.1993 și Legea nr.851-XIII din 29.05.1996.  Totodată, Ministerul Economiei a elaborat un proiect de modificare a Legii nr.131 din 8 iunie 2012 privind controlul de stat asupra activităţii de întreprinzător, în care vor fi luate în consideraţie propunerile înaintate de Ministerul Mediului. |
| 12. | Ministerul Mediului  (05-07/711 din 17.04.2012) |  | **7.** În contextul celor expuse, reiterăm, că Legea nr.116 din 18.05.2012 privind securitatea industrială a obiectelor industriale periculoase în ansamblu cu modificările şi completările a acesteia, propuse în proiectul examinat, nefiind corelat cu cadrul legal naţional în vigoare, promovează dublarea activităţilor şi competenţelor altor autorităţi administrative centrale, precum şi nu se regăseşte compatibilitatea acesteia cu prevederile acquis-ului comunitar în domeniul industriei. | Nu se acceptă | Modificările și completările operate în proiectul HG nu au ca scop armonizarea Legii nr.116 din 18.05.2012 cu acquis-ul comunitar, dar descrierea procedurilor, aplicate în domeniul securității industrial, în mod transparent, pentru îndeplinirea principiilor de bază de reglementare a activității de întreprinzător, prevăzute în Legea nr.235-XVI din 20.07.2006 cu privire la principiile de bază de reglementare a activității de întreprinzător şi posibilitatea promovării, în continuare a proiectelor de acte normative, inclusive şi celor aprobate la nivel de Ministerul Economiei. Lipsesc argumentele concrete privind dublările activităţilor şi competenţelor altor autorităţi administrative centrale. De asemenea, în ceea ce priveşte compatibilitatea proiectului de lege cu prevederile acquis-ului comunitar în domeniul industriei, Vă atragem atenţia la faptul că compatibilitatea respectivă tine de competența Ministerului Justiției şi al Centrului de armonizare a legislației, în conformitate cu prevederile pct.4, lit.b) al Hotărîrii Guvernului nr.190 din 21.02.2007 privind crearea Centrului de armonizare a legislației. |
| 13. |  |  | **8.** Concomitent ţinem să menţionăm, că explicaţiile expuse în sinteza divergenţelor cu referire la Directiva 96/82/CE, nu sunt juridic argumentate, inclusiv şi în vederea lipsei în preambulul legii sus menţionate a clauzei de armonizare cu acquis-ul comunitar. | Nu se acceptă | Totodată reiterăm informația că conform pct.55 al Planului Naţional de armonizare a legislaţiei pentru anul 2014, aprobat prin Hotărîrea Guvernului nr.28 din 22.01.2014 urmează a vi elaborată Legea privind controlul asupra riscului de accidente majore, care implică substanţe periculoase prin armonizarea cu Directiva 96/82/CE a Consiliului din 9 decembrie 1996 privind controlul asupra riscului de accidente majore, care implică substanţe periculoase. Responsabili de elaborarea şi promovarea acestui proiect sînt Ministerul Economiei, Ministerul Afacerilor Interne şi Ministerul Mediului. |
| 14. |  |  | **9.** În acelaş timp considerăm necesar de atras atenţia, că Directiva nr.96/82/CE, în acquis-ul comunitar este catalogată ca Directivă de mediu, fiind elaborată şi adoptată în scopul implementării Convenţiei de mediu privind efectele transfrontiere ale accidentelor industriale, la care Republica Moldova este Parte, iar Ministerul Mediului este punct focal naţional, fiind desemnat în comun cu Serviciul Protecţiei Civile şi Situaţiilor Excepţionale al Ministerului Afacerilor Interne în calitate de autorităţi competente. | Nu se acceptă | Conform pct.55 al Planului Naţional de armonizare a legislaţiei pentru anul 2014, aprobat prin Hotărîrea Guvernului nr.28 din 22.01.2014 urmează a vi elaborată Legea privind controlul asupra riscului de accidente majore, care implică substanţe periculoase prin armonizarea cu Directiva 96/82/CE a Consiliului din 9 decembrie 1996 privind controlul asupra riscului de accidente majore care implică substanţe periculoase. Responsabili de elaborarea şi promovarea acestui proiect sînt Ministerul Economiei Ministerul Afacerilor Interne Ministerul Mediului. Directiva, însi fixează un obiectiv mai concis şi anume de prevenire accidentelor majore care implică substanţe periculoase.  Urmare promovării acestui proiect privind controlul asupra riscului de accidente majore, care implică substanţe periculoase prin armonizarea cu Directiva 96/82/CE a Consiliului din 9 decembrie 1996 privind controlul asupra riscului de accidente majore, care implică substanţe periculoase se va analiza necesitatea ajustării a cadrului legislativ în vigoare cu normele proiectului care va transpune această directivă. |